న్యూఢిల్లీ, ఏప్రిల్ 23 (ఆంధ్రజ్యోతి): నవ భారత నిర్మాణానికి నడుం కట్టాలని... అన్ని రాష్ట్రాలు కలిసికట్టుగా ముందుకు రావాలని ప్రధాని నరేంద్ర మోదీ పిలుపునిచ్చారు. రాష్ర్టాల సహకారం, ముఖ్యమంత్రుల సమష్టి కృషితోనే అద్భుతాలను సృష్టించగలమని తెలిపారు. ఆదివారం ఢిల్లీలో జరిగిన నీతి ఆయోగ్ పాలక మండలి సమావేశంలో ముఖ్యమంత్రులనుద్దేశించి ప్రధాని ప్రసంగించారు. దేశాభివృద్ధి కోసం నీతి ఆయోగ్ మూడంచెల ప్రణాళికను రూపొందిస్తోందని తెలిపారు. మూడేళ్ల స్వల్పకాలిక కార్యాచరణ, ఏడేళ్ల మధ్యంతర వ్యూహం, 15 సంవత్సరాల సుదీర్ఘ ప్రణాళికను రూపొందిస్తోందని చెప్పారు. ‘‘వీటన్నింటికీ రాష్ర్టాలు సహకరిస్తే కచ్చితంగా మంచి ఫలితాలను సాధించవచ్చు. ప్రపంచంలో చోటు చేసుకుంటున్న పరిణామాలకు దీటుగా భారతదేశాన్ని ముందుకు తీసుకెళ్లడానికి ‘టీమ్ ఇండియా’గా పనిచేయాల్సిన అవసరం ఎంతైనా ఉంది. 2022లో 75 ఏళ్ల స్వాతంత్రోత్సవ సంబరాలు జరుపుకొనే సమయానికి అభివృద్ధిలో భారతదేశాన్ని శిఖరాగ్రాన నిలపాల్సిన బాధ్యత అందరిపైనా ఉంది! అందుకును అనుగుణంగా లక్ష్యాలు నిర్దేశించుకోండి’’ అని ప్రధాని పిలుపునిచ్చారు. గాంధీజీ చంపారణ్ సత్యాగ్రహానికి వందేళ్లు పూర్తయిన వేళ నీతి ఆయోగ్ భారతదేశ దశ, దిశను మార్చే నిరంతర ప్రక్రియను చేపట్టడం హర్షణీయమని అన్నారు. మూలధన వ్యయాన్ని పెంచాలని... మౌలిక సదుపాయాల కల్పనపై ఎక్కువ ఖర్చు చేసి పనులను పరుగులు తీయించాలని అన్ని రాష్ట్రాలకు ప్రధాని విజ్ఞప్తి చేశారు.
newdhilly, epril 23 (aandhrajyoti): nava bhaarata nirmaanaaniki nadum kattalani... anni rashtralu kalisikattugaa munduku ravalani pradhaani narendra modii pilupunicchaaru. rashrtala sahakaaram, mukhyamantrula samashti krushithone adbhutaalanu srushtinchagalamani telipaaru. aadivaaram dhilleelo jarigina neethi aayog paalaka mandali samavesamlo mukhyamantrulanuddeshe pradhaani prasanginchaaru. deshaabhivruddhi kosam neethi aayog moodanchela pranaalikanu roopondistondani telipaaru. moodella swalpakaalika kaaryaacharana, edella madhyantara vyuham, 15 samvatsaraala sudeergha pranaalikanu roopondistondani cheppaaru. ‘‘veetannintikii rashrtalu sahakariste kachitamgaa manchi phalitaalanu saadhinchavachchu. prapanchamlo chotu chesukuntunna parinaamaalaku deetugaa bhaaratadesaanni munduku teesukelladaaniki ‘team india’gaa panicheyaalsina avasaram entainaa undi. 2022loo 75 ella swaatantrotsava sambaraalu jarupukone samayaniki abhivruddhilo bhaaratadesaanni sikharaagraana nilapaalsina baadhyata andaripainaa undi! andukunu anugunamgaa lakshyaalu nirdesinchukondi’’ ani pradhaani pilupunicchaaru. gandhiji champaran satyaagrahaaniki vandellu puurtayina vaela neethi aayog bharatadesa dasha, disanu marche nirantara prakriyanu chepattadam harshaneeyamani annaru. mooladhana vyayaanni penchaalani... moulika sadupayala kalpanapai ekkuva kharchu chesi panulanu parugulu teeyinchaalani anni rashtralaku pradhaani vignapti chesaru.